Nafarroako Parlamentuko Mahaiak, 2020ko maiatzaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkezturiko galdera, pertsonei oinarrizko beharrizanak bermatzeko dirusarrerak emateari eta Tuteran, Iruñean eta Zangozan errenta bermatua izapidetzeko denbora errealari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko maiatzaren 5ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko eledun Bakartxo Ruiz Jasok, Legebiltzarreko Erregelamenduan ezarritakoaren babesean, honako galdera hauek aurkezten ditu, Nafarroako Gobernuko Eskubide Sozialetako Departamentuak idatziz erantzun ditzan, Gobernuko lehendakariak ez baitzien erantzunik eman Covid-19aren krisia dela-eta Parlamentuaren egoitzan egindako agerraldietan.

• Nafarroako Gobernuak ziurtatu al dezake beren oinarrizko beharrizanak bermatzeko beharrezkoak dituzten dirusarrerak ematen ari zaizkiela pertsona guztiei?

• Tuteran, Iruñean eta Zangozan zenbat denbora erreal kostatzen ari zaie errenta bermatua izapidetzea errenta bermatua lehendabiziko aldiz eskatu duten pertsonei?

Foru parlamentaria: Bakartxo Ruiz Jaso